Държавен вестник, бр. 66, 2013 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  66
Чл. 13. (1) Предмет на договорите по чл. 11, 
т. 2 е предоставянето на услугата „пренос на 
електрическа енергия през електропреносната 
мрежа“.
(2) Договорите по ал. 1 се сключват между 
преносното предприятие, от една страна, и:
1. крайни клиенти, присъединени към елек­
тропреносната мрежа;
2. производители, присъединени към елек­
тропреносната мрежа;
3. оператори на електроразпределителни 
мрежи;
4. търговци и производители на електрическа 
енергия, които сключват сделки за внос и износ и 
не доставят електрическа енергия на територията 
на Р. България.
(3) В плащането на дължимите суми за пренос 
на електрическа енергия през електропреносната 
мрежа се включват всички утвърдени от ДКЕВР 
добавки за съответния ценови период.
Чл. 14. (1) Предмет на договорите по чл. 11, 
т. 3 е предоставянето на услугите „достъп до 
електроразпределителната мрежа“ и „пренос на 
електрическа енергия по електроразпределител­
ната мрежа“.
(2) Договорите по ал. 1 се сключват между 
оператора на електроразпределителна мрежа, от 
една страна, и:
1. крайни клиенти, присъединени към елек­
троразпределителната мрежа;
2. производители, присъединени към електро­
разпределителната мрежа;
3. търговци на електрическа енергия, които 
сключват договора от името и за сметка на 
ползвател на електроразпределителната мрежа;
4. краен снабдител.
(3) В плащането на дължимите суми за достъп 
и пренос на електрическа енергия през електро­
разпределителната мрежа се включват всички 
утвърдени от ДКЕВР добавки за съответния 
ценови период.
Чл. 15. (1) Договорите за продажба на елек­
трическа енергия по чл. 11, т. 4 се сключват по 
регулирани цени, свободно договорени цени, по 
цени по одобрена от ДКЕВР методика и съгласно 
дългосрочни договори за изкупуване на енергия 
и разполагаемост.
(2) Договорите по регулирани цени се сключ­
ват между:
1. производителите в рамките на разполагае­
мостта, определена по чл. 21, ал. 1, т. 21 от Закона 
за енергетиката, от една страна, и обществения 
доставчик;
2. обществения доставчик, от една страна, и:
а) крайните снабдители за количествата 
електрическа енергия, определени от ДКЕВР в 
изпълнение на чл. 21, ал. 1, т. 21 ЗЕ;
б) преносното предприятие (за технологични 
разходи);
в) операторите на електроразпределителни 
мрежи (за технологични разходи);
3. крайните снабдители, от една страна, и 
битови и небитови крайни клиенти – за обекти, 
присъединени към електроразпределителната 
мрежа на ниво ниско напрежение, когато тези 
клиенти не са избрали друг доставчик;
4. производителите, които произвеждат елек­
трическа енергия от възобновяеми източници и 
по комбиниран начин, от една страна, и:
а) обществения доставчик;
б) крайния снабдител.
(3) Договорите по свободно договорени цени 
се сключват между:
1. производителите, от една страна, и:
а) търговците на електрическа енергия;
б) крайни клиенти, регистрирани на пазара 
по свободно договорени цени;
в) обществения доставчик в случаите, пред­
видени в Закона за енергетиката;
г) други производители на електрическа 
енергия;
2. обществения доставчик, от една страна, и:
а) крайните снабдители за случаите, предви­
дени в ЗЕ;
б) доставчици от последна истанция;
в) търговци на електрическа енергия;
3. търговците на електрическа енергия, от 
една страна, и:
а) крайни клиенти, регистрирани на пазара 
по свободно договорени цени;
б) други търговци на електрическа енергия.
(4) Договорите по цени, определени по одо­
брена от ДКЕВР методика, се сключват между 
доставчиците от последна инстанция и крайни 
клиенти, които не са избрали друг доставчик 
на електрическа енергия или са останали без 
доставчик.
Чл. 16. (1) Предмет на договорите по чл. 11, 
т. 5 и 6 е предоставянето на допълнителни услуги 
и студен резерв.
(2) Договорите по ал. 1 се сключват между 
независимия преносен оператор, от една страна, и:
1. производители, изпълнили изискванията на 
Правилата за управление на електроенергийната 
система;
2. обществения доставчик.
Чл. 17. (1) Предмет на договорите по чл. 11, 
т. 7 е предоставяне на балансираща енергия на 
независимия преносен оператор от вторичен, 
третичен и активиран студен резерв.
(2) Договорите по ал. 1 се сключват между 
независимия преносен оператор, от една страна, и:
1. производители, регистрирани за доставчици 
на балансираща енергия;
2. крайни клиенти, регистрирани за доставчици 
на балансираща енергия;
3. обществения доставчик.
Чл. 18. (1) Предмет на договорите по чл. 11, 
т. 8 е физическият и финансов сетълмент на 
небалансите за местата на измерване, които 
формират виртуалния електромер, определен за 
съответната балансираща група.
(2) Договорите по ал. 1 се сключват между 
независимия преносен оператор, от една страна, 
и координаторите на балансиращи групи или тър­
говски участници, които отговарят за небалансите 
на собствените си обекти, от друга.
Чл. 19. (1) Предмет на договорите по чл. 11, 
т. 9 са условията за участие в балансираща група, 
прехвърлянето на отговорността за балансиране 
и методика за разпределение на общия небаланс 
в балансиращата група между отделните членове 
на балансиращата група.